Nyeste Skilderie af Kiøbenhavn, 1821-12-08
Blandede Efterretninger. J London er 1820 udkommen en underholdende og lærerig Reise, under Titel: Three Months passed in the Mountains East of Rome, during the Vear 1819, by Maria Graham. (Tre Maaneder tilbragte i Bjergegnene Østen for Rom, i Aaret 1819, ved Maria Graham.) Den leverer, blandt meget Andet, en interessant Skildring af de berygtede Røvere i disse Egne. Efterretningerne, som Forfatterinden meddeler angaaende disse, og Regjeringens Fremfærd imod dem, ere saa meget mere paalidelige, som hun taler som Øjenvidne. Forfatterinden forlod Rom, ledsaget af hendes Mand og Hr. C. Castlake, en indsigtsfuld Konstner, 1819, og de valgte deres Bopæl i den lille By Poli 26 engelske Mile fra Staden. Hun befandt sig just i Palestring, det gamle Præneste, da Banditterne Aftenen i Forveien vare ankomne i Nabolavet, og havde en Underhandling med Hyrderne om at erholde Levnetsmidler og undersøge Egnen førend de begyndte deres Operationer. Disse uvelkomne Gjæster vare først blevne almindelig bekiendte i Poli ved Paagribelsen af to omstreifende Drenge, de stødte paa, og som de tvang til at følge med dem, for at faae Underretning af om Jndbyggerne, og især de Engelske &c., naar de vare vante til at gaae ud &c. Efterat de havde holdt Drengene hos sig i to Dage, lode de dem gaae. - De have to Maader at gaae frem paa: den ene er at sende et Budskab til Godseierne, befalende dem inden en bestemt Tid at forsyne dem med visse Artikler, under Straf, enten at see deres Huus angrebet, naar de boe paa en fri Plads, eller i hvert Tilfælde deres Qvæg bortført og ødelagt, den anden er at ligge paa Luur efter Personer af Betydenhed og føre dem bort, ikke saameget i den Forventning at finde tilstrækkeligt Bytte hos dem, som for at udpresse anseelige Løsepenge, ved at holde paa dem, indtil deres Venner betale den forlangte Sum. Det falder af sig selv, at ingen af disse Planer kan udføres med Kraft, uden Røvernes Fremfærd i Almindelighed er af den Natur, at den opvækker en høi Grad af Skræk i Nabolavet; men de bære ogsaa Omsorg for, i enkelte Tilfælde at vise Exempler paa umenneskelig Vold, som ikke allene tjene til at bevare deres Ry for den vildeste Grusomhed, men til at fuldføre et umiddelbart Forsæt saa ligefrem som mueligt. Saaledes ville de ved Paagribelsen af to eller tre Personer dræbe een af dem med den meest barbariske Ligegyldighed, vælgende den ubetydeligste af dem. Og det er een af deres almindeligste Afskyeligheder, at afskiære et Øre eller en Haand, og seende samme til en Fanges Familie, for at bevæge den til desto hurtigere at sende de Løsepenge, de have tvunget ham til at skrive om. - Den hele Bande, hvortil Detachementet hørte, bestod af 130 Mand, men Detachementet selv kun 13, og det holdt dog baade Poli og Naboegnen i fuldkommen Ave i mange Dage. En Godseier havde fornærmet sin Hyrde; Manden slog sig til Røverne, og gav ham det Vink: "han nok skulde see ind til sin Herre og takke ham for hans Høflighed. Fra nu af turde Godseieren ikke gaae ud allene; men han fik snart en befaling fra Banden, at levere et vist Antal Fløiels Klæder, Lærreds Skjorter, Overkjoler &c., og bringe dem til en vis Plet, under Straf at miste alt sit Qvæg. Han henvendte sig til Regjeringen i Rom, med Spørgsmaal, om hans Eiendom kunde blive beskyttet, eller om han skulde levere det Fordrede, Svaret var, at han punktligen skulde efterkomme befalingen angaaende Klædestykkerne. Man maa imidlertid ikke troe, at der fra Politiets Side intet var gjort i denne Forlegenhed; man har tvertimod i den anførte Reise en omstændelig Beretning om dets Foranstaltning, der noksom vidner om dets Svaghed og dets System store Afmagt. – Efterat Gonfalioren i Polt tilbørligen havde forvisset sig om ved de to Drenge, at Banditterne, 18 i Tallet, befandt sig paa en vis Plads, medens Polis Befolkning var 1300, fandt Hans Herlighed det passende at afsende CiviGuarden; men til den Ende maatte han fordre den fra Palestring hos Districtets Marskal, som ene har Magt til at indkalde den. Guarden bestaaer af 20 unge Mennesker, bevæbnede i dette Øiemed, som maa holde Vagt i Byen Dag og Nat, og hielpe Gaarden i Nabobyerne at forfølge Røverne.